CELEX: 32019R0822
Language: mt
Date: 2019-05-17 00:00:00
Title: Regolament ta' Implimentazzjoni tal-Kummissjoni (UE) 2019/822 tas-17 ta' Mejju 2019 dwar il-klassifikazzjoni ta' ċerti prodotti fin-Nomenklatura Magħquda

22.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 134/13
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/822
         tas-17 ta' Mejju 2019
         dwar il-klassifikazzjoni ta' ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
                  
               
                     (3)
                  
                  
                     Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta' Mejju 2019.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-prodotti
                     
                     
                        Klassifikazzjoni
                        (Kodiċi - NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Oġġett (l-hekk imsejjaħ “puntal bil-kamin”) ta' sezzjoni trasversali ċirkolari, b'tul ta' madwar 55 cm u b'dijametru estern ta' 6 cm, magħmul minn folji tal-azzar galvanizzati f'banju sħun.
                        Tarf wieħed tal-puntal għandu forma konika u bil-kamin, filwaqt li t-tarf l-ieħor għandu element f'forma ta' U bit-toqob biex jiddaħħlu l-viti.
                        L-oġġett huwa ddisinjat biex jiddaħħal fl-art jew f'xi materjal ieħor li jservi bħala bażi u mbagħad biex miegħu jintrabtu b'mod permanenti t-travetti tal-injam tal-istrutturi (ladarba jitpoġġew f'posthom jibqgħu f'dik il-pożizzjoni) li jitwaħħlu fl-element f'forma ta' U u jinżammu f'posthom bil-viti.
                        Il-puntali bil-kamin jintużaw fil-kostruzzjoni bl-injam, fis-sistemi tal-enerġija solari, fl-istrutturi li jintużaw fil-ġonna u għall-avvenimenti, fis-sistemi ta' barrikati, fil-bords u l-istrixxuni, eċċ.
                        Ara l-istampa (1)
                        
                     
                     
                        7308 90 59 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, in-Nota 3 tat-Taqsima XV u mill-kliem tal-kodiċijiet NM 7308 , 7308 90  u 7308 90 59 .
                        L-oġġett għandu l-karatteristiċi oġġettivi ta' “partijiet ta' strutturi” tal-intestatura 7308 . Huwa ddisinjat speċifikament biex jgħaqqad l-elementi strutturali; ladarba l-istruttura titpoġġa sew f'postha, tibqa' f'dik il-pożizzjoni. L-oġġett għandu toqob li fihom, waqt l-assemblaġġ, jiddaħħlu l-viti biex jorbtu l-elementi strutturali (ara wkoll in-Noti ta' Spjegazzjoni tas-Sistema Armonizzata (NSSA) tal-intestatura 7308 , il-paragrafu 1).
                        Il-klassifikazzjoni taħt l-intestatura 7326  bħala oġġetti oħrajn tal-ħadid jew tal-azzar hija eskluża peress li l-oġġetti li jintużaw fil-kostruzzjoni jaqgħu taħt l-intestatura 7308  (ara wkoll l-NSSA tal-intestatura 7326 , il-punt (1)).
                        Għaldaqstant, l-oġġett għandu jiġi klassifikat taħt il-kodiċi NM 7308 90 59  bħala partijiet ta' strutturi tal-azzar.
                     
                  
               (1)  L-istampa għandha tintuża biss għal finijiet ta' informazzjoni.